钦定古今图书集成/明伦汇编/闺媛典/第128卷 > 代王妃徐氏
## 钦定古今图书集成/明伦汇编/闺媛典/第128卷 > 代王妃徐氏

按《江宁府志》：“徐氏名妙锦，中山武宁王达女也。长姊
适燕王后正位中宫，是为仁孝文皇后。次妙锦为代
王妃，妹安王妃。洪武末，诸藩不靖，代王被逮，亲王求
婚，皆拒绝。仁孝崩，文皇闻妙锦美且贤，欲聘为后，命
内使女官往谕旨，妙锦称病不出，女官直抵卧榻，妙
锦拥被呻吟，女官叩首请，不得已，乃徐起自指曰：‘吾
面陋无妇容，不足备’。”六宫选女官，罗跪审视，姿态莹
丽，真天人也。归复命，妙锦即削发为尼。文皇闻之，竟
虚中宫，不复册立。洪熙改元，妙锦乃返初服。宣德初，
仁庙张太后自入东宫时，闻妙锦行义高洁，心敬慕
之。至是征入京，女官将命中使护行。既至，叙戚里恩，
入宫中朝，自称徐达第三女。肃拜进止端凝，不失跬
步。太后以下皆尊敬之，赏赉优厚。宫娥见之，莫不悚
然，私相语曰：“此辞皇后不为者也。”随遣内使护归。正
统中卒，祔葬中山先茔之次。《妙锦》尝言：“靖难师至，建
文当坐殿上，以待燕王。苟不让则死之，何自焚为？”盖
其识见远矣。